Čo prináša developmentu a výstavbe technológia rozšírenej reality?
19. októbra 2021
"Prezentácia návrhov budov v realisticky vyzerajúcej grafickej podobe pomocou 3D okuliarov sa stáva pre nás už bežnou praxou. Pokiaľ rozšírená realita vychádza z kvalitne spracovaného BIM projektu, potom má nevyčísliteľnú pridanú hodnotu pre klienta". O vzťahu BIM a rozšírenej reality diskutoval konateľ DELTA Group SK Erik Štefanovič so šéfredaktorom portálu e-stav.cz s Ing. arch. Oldřichem Rejlem v online rozhovore v priebehu stavebného veľtrhu FOR ARCH v Prahe.
"Skôr to bolo tak, že všetko bolo dlho na papieri alebo v 2D online priestore, ktorému investor často do detailov nerozumel, takže či budova splní jeho očakávania zistil investor až vo chvíli, keď už budova stála" povedal na úvod rozhovoru Štefanovič.
"V tomto ohľade je virtuálna či rozšírená realita revolučný nástroj, ktorý s obľubou používame ako my, projekčné kancelárie, tak aj naši klienti. Dnes pomocou BIM vytvárame tzv. digitálne dvojča stavebného projektu. Toto "digital twin" jasne a veľmi reálne ukazuje klientovi, či to, čo potrebuje, skutočne dostane."
"Možnosť prezrieť si vlastnú nehnuteľnosť vo fáze projekcie, skôr, ako stojí, dáva klientom tu výhodu, že môžu robiť potrebné zmeny ešte pred začiatkom realizácie a dokončením stavebného diela. Teda vo fáze, ktorá najmenej ovplyvňuje negatívne finančné náklady, termíny i kvalitu projektu."
Rozšírená realita a technické zabezpečenie budovy
"Ďalšie významné plusy tzv. Extended Reality sa týka techniky budovy. Je dôležité si uvedomiť, že v stavebníctve je podstatná časť diela skovaná. Často ani majiteľ objektu netuší, kadiaľ vedú káble s elektrinou a iné rozvody a takto vďaka virtuálnej realite a 3D okuliarom majiteľ ľahko a rýchlo nájde to, čo nám bežným užívateľom budov stavebné konštrukcie zakrývajú, ale pritom sú veľmi dôležité na správne fungovanie objektu, a predovšetkým silno ovplyvňujú komfort jeho obyvateľov."
"Vďaka rozšírenej realite pri prevádzke budovy odpadá nutnosť hľadať tieto technické detaily, stačí si nasadiť 3D okuliare alebo pomocou tabletu nájdete veľmi rýchlo, kde je hlavný uzáver plynu či kadiaľ vedie elektrina v technických miestnostiach. BIM teda nie je len unikátne zobrazenie projektu, ale jeho hlavný prínos spočíva v informáciách pre domového technika či facility managera, ktorý rýchlo v prípade havárie dokáže identifikovať zdroj daných problémov."
BIM = nositeľ dát a informácií, nositeľ fungujúcej inteligentnej budovy
"BIM vnímam ako ďaleko väčší prínos pre stavebný projekt ako možnosť rozšírenej reality. Lepšie využitie z môjho pohľadu je vytvoriť kvalitný BIM projekt a na to napojiť druhotné výhody digitalizácie" komentuje vzťah BIM a rozšírenej reality konateľ DELTA Group SK, Erik Štefanovič.